text: Med Gallardóns reform ville loven – som kan sammenlignes med lovgivningen i størstedelen af de europæiske lande – have indskrænket sig drastisk, endda til et niveau fra før loven fra 1985. Ikke alene eliminerer loven retten til abort i tilfælde af misdannelse hos fosteret og fratager umyndige kvinder retten til at få en abort uden deres værges tilladelse. Den nye lov kræver tilmed, at kvinden kan bevise den formodede fare for sit mentale eller fysiske helbred i form af rapporter udarbejdet af to læger fra forskellige sektorer af sundhedsvæsenet – således forvandles denne følelsesmæssigt stressfulde situation til et sandt forhindringsløb og oveni lægges tilmed en syv dages påtvungen refleksionsperiode. 